Utenos Titanai

Utenos „Titanai“ –  vyrų beisbolo klubas, įkurtas 2017 m. Utenos mieste. Klubas rungtyniauja Lietuvos beisbolo (Lietuvos beisbolo čempionatas), softbolo ir „Beisbolas 5“ čempionatuose, įvairiuose tarptautiniuose turnyruose, taip pat deleguoja stipriausius savo klubo žaidėjus į Lietuvos vyrų beisbolo rinktinę.

Europos beisbolo klubų reitinguose Utenos „Titanai“ užema 44 vietą. (2023 m. liepa)

Klubo susikūrimas 
Utenos beisbolo klubą „Titanai“ 2017 metais įkūrė uteniškis, ilgametis Lietuvos beisbolo rinktinės žaidėjas Eimantas Žičkus po  Utenos beisbolo klubo „Vėtra“ beisbolo veiklos netęsimo. Eimantas į Uteną sugrąžino beisbolą – atnaujinta veikla, sugrąžinta beisbolo aikštė, vykdomos rungtynės, renkami žaidėjai, rengiamos treniruotės ir organizuojamos išvykos į užsienio turnyrus. Utenos „Titanai“ dvejus metus iš eilės (2019–2020 m.) tapo Lietuvos čempionais. Šiuo metu Utena turi dvi beisbolo komandas – Utenos „Titanai“ ir  Utenos „Taranai“(nuo 2021 metų).

Utenos beisbolo aikštė 
2017–2019 metais Utenos „Titanai“ savo namų rungtynes žaidė improvizuotoje beisbolo aikštėje, Utenos regioninio profesinio mokymo centro senoje futbolo aikštėje.

2005 m. birželio mėnesį Utenoje atidaryta pirmoji ir vienintelė Lietuvos beisbolo aikštė. Joje buvo vykdoma nenutrūkstamai beisbolo veikla iki 2015 metų ir atnaujinta 2020 metais.2020 metais Utenos „Titanai“ sužaidė savo pirmąsias beisbolo rungtynes prieš Kauno „Lituanica“ ekipą Utenos beisbolo aikštėje, Utenos Rašės hipodrome (Užpalių g. 101, 28215 Utena). Rungtynes atidarė tuometinis Utenos vicemeras Vitalijus Šeršniovas.  Utenos beisbolo aikštė yra visus Europos standartus atitinkantį beisbolo aikštė. Joje yra vykdomi tarptautiniai turnyrai ir įvairių amžiaus grupių čempionatai.  

Nuo 2017 metų vykdomi tarptautiniai renginiai: 

 2019 m. Europos beisbolo čempionato kvalifikacinis turnyras, Superfinalas dėl patekimo į Europos čempionatą tarp Lietuvos ir Izraelio rinktinių. Rungtynių metu buvo užfiksuotas rekordinis aikštės lankomumas.

 2020 m. „Interlygos“ beisbolo turnyro finaliniai etapai. Dalyviai – Utenos „Titanai“, Kauno „Lituanica“, Vilniaus „BK Vilnius“, Kiili „Panthers“.

 2021 m. Europos beisbolo čempionato kvalifikacinis turnyras dėl patekimo į Europos čempionatą. Dalyviai – Lietuva, Graikija, Rumunija, Lenkija.

 2022 m. Europos beisbolo čempionato kvalifikacinis turnyras dėl patekimo į Europos čempionatą. Dalyviai – Lietuva, Šveicarija, Rumunija, Suomija.

 2022 m. Europos U23 beisbolo čempionato kvalifikacinis turnyras dėl patekimo į Europos čempionatą. Dalyviai – Lietuva, Belgija, Izraelis, Lenkija, Šveicarija.

Klubo rungtynės 
Utenos „Titanai“  rungtyniauja Lietuvos beisbolo (Lietuvos beisbolo čempionatas), softbolo ir beisbolas-5 čempionatuose taip pat įvairiuose tarptautiniuose turnyruose.

Lietuvos beisbolo čempionatas 
2017 metais pralaimėtos dėl trečios vietos rungtynės prieš Vilniaus BK „Vilnius“ serijoje iki dviejų pergalių 0:2 rezultatais – 0:9 ir 7:9.Daugiausiai pergalių iškovojęs metikas Eimantas Žičkus. Utenos „Titanai“ U23 užemė 4 vietą.
 2018 metais laimėtos dėl trečios vietos rungtynės prieš Vilniaus BK „Vilnius“ serijoje iki dviejų pergalių 2:0 rezultatais – 12:11 ir 10:3. Naudingiausiu žaidėju (MVP) ir metų treneris pripažintas žaidžiantis treneris Eimantas Žičkus. Lietuvos U23 beisbolo čempionate užimta antra vieta ir geriausiu gynėju buvo pripažintas žaidėjas Eivinas Nagurka.
 2019 metais pralaimėtas finalas serijoje iki dvieju pergalių Minsko „Minsk“ komandai 1:2 rezultatais – 13:3, 0:15 ir 2:17. Utenos „Titanai“ pirmą kartą tapo Lietuvos čempionais. Žaidėjas daugiausiai atlikęs homerun atmušimų – Lukas Sirgėdas. Žaidėjas daugiausiai pavogęs bazių – Eimantas Žičkus. Lietuvos U23 beisbolo čempionate užimta trečia vieta.
 2020 metais laimėtas finalas iki dviejų pergalių prieš Kauno „Lituanica“ 2:0 rezultatais – 13:1 ir 10:3. Lukas Sirgėdas šiais metais tapo geriausiu atmušėju pagal AVG atmušimo rodiklį, mušėjas daugiausia surinkęs RBI, žaidėjas daugiausiai pelnęs taškų ir naudingiausias sezono žaidėjas (MVP). Eimantas Žičkus tapo geriausias metikas pagal ERA metikų rodiklį, metikas, turintis geriausią laimėtų–pralaimėtų rungtynių vidurkį ir tapo metų treneris. Matas Sirgėdas žaidėjas daugiausiai pavogęs bazių.
 2021 metais laimėtas mažasis finalas serijoje iki dviejų pergalių 2:0 prieš Lietuvos U18 rinktinę ir užimta trečia vieta rezultatais 15:2 ir 11:1. Žaidėjas surinkęs daugiausiai pavogtų bazių – Mantas Aidukas. Žaidėjas pelnęs daugiausiai taškų – Eimantas Žičkus ir geriausias gynėjas Mantas Valunta.  Lietuvos U23 beisbolo čempionate užimta pirma vieta.
 2022 metais pralaimėtas finalas iki trijų pergalių sostinės BK „Vilnius“ komandai 0:3 rezultatais – 1:13, 3:5 ir 0:11. Žaidėjas daugiausiai pavogęs bazių tapo Eivinas Nagurka.
 2023 metais laimėtas mažasis finalas serijoje iki dviejų pergalių 2:0 prieš Vilniaus „SM Sostinės Tauras“ komandą rezultatais 19:3 ir 20:0. Užimta trečia vieta.

Lietuvos beisbolas 5 čempionatas 

 2021 metais laimėtas finalas prieš Vilniaus BK „Vilnius“ rezultatu 7:3.
 2022 metais neprasibrovė į TOP4 ir užėmė 5 vietą.

Turnyrai Lietuvoje 
 2018 m. Lietuvos salės softbolo turnyras. Radviliškis. 1 vieta.
 2020 m. „Interlygos“ beisbolo turnyras. Utena. 3 vieta.
 2021 m. Lietuvos vyrų softbolo turnyras „Vilnius Cup“. Vilnius. 3 vieta.
 2022 m. „Lietuvos beisbolo taurės“ turnyras. Utena. 4 vieta.
 2023 m. „Lietuvos beisbolo taurės“ turnyras. Utena. 4 vieta.

Turnyrai užsienyje 
 2019 m. Federacijos taurės kvalifikacijos turnyras. Bulgarija, Blagoevgrad. 5 vieta. Dalyviai – (SWE) Solvesborg „Firehawks“, (POL) Osielsko „UKS Deby“, (BUL) Sofia „Athletic“ (GBR) Herts „Falcons“, (LTU) Utenos „Titanai“, (ROM) Alexandria „CS Atletico“.
 2021 m. Federacijos taurės kvalifikacijos turnyras. Ukraina, Boguslav. 2 vieta. Dalyviai – (ESP) Tenerife, Puerto Cruz „Marlins“, (LTU) Utenos „Titanai“, (GBR) London „Capitals“, (UKR) Kiev „Atma“.
 2022 m. „Prahos beisbolo savaitė“ turnyras. Čekijos Respublika, Praha. 7 vieta. Dalyviai – Europos rinktinė „Hakusoh Globetrotters“, Ispanijos rinktinė, Čekijos rinktinė, Kanados studentų rinktinė „The North“, Graikijos rinktinė, JAV komanda „Old world baseball“, Utenos „Titanai“, Čekijos U18 rinktinė.
 2023 m. Federacijos taurė kvalifikacijos turnyras. Vengrija, Budapeštas. 5 vieta. Dalyviai - (CRO) Zagreb BK „Zagreb“, (BUL) Sofia „Blues“, (HUN) Budapest „Red wolves“, (SVK) Trnava „Angels“, (LTU) Utenos „Titanai“, (FIN) Tampere „Tigers“, (ROM) Calarasi „CS Leaders“.

Klubo pasiekimai

„Titanai“ Lietuvos beisbolo rinktinėje 
 2017 metais Lietuvos vyrų beisbolo rinktinei atstovavo du uteniškiai – Eimantas Žičkus ir Justas Sadaunikas. Europos beisbolo čempionato B divizione, Lenkijoje, Lietuva laimėjo finalines rungtynes prieš rusijos rinktinę.
 2017 metais Lietuvos U23 beisbolo rinktinei Europos beisbolo čempionate atstovavo trys uteniškiai – broliai, Lukas ir Matas Sirgėdai bei Domantas Trinkūnas. Lietuviai čempionate užėmė 15 vietą iš 16 komandų. Matas Sirgėdas pasižymėjo visame čempionate ir pagal mušimo vidurkį liko antras,  užfiksuodamas AVG .500.
2018 metais Lietuvos vyrų beisbolo rinktinei Europos beisbolo čempionato kvalifikaciniame turnyre, Austrijoje dėl patekimo į Europos čempionatą bei atrankos į Tokijo olimpines žaidynes atstovavo trys uteniškiai – Eimantas Žičkus, Justas Sadaunikas ir Lukas Sirgėdas. Rungtynės prieš Austrijos rinktinę iki dviejų pergalių buvo pralaimėtos.
 2018 metais Lietuvos U18 beisbolo rinktinei Europos beisbolo čempionate atstovavo trys uteniškiai – Matas Sirgėdas, Pijus Jakimavičius ir Domantas Jakutis. Lietuvos rinktinė užėmė 8 vietą iš 10 komandų.
 2019 metais Lietuvos vyrų beisbolo rinktinei Europos beisbolo čempionato B divizione, Slovakijoje atstovavo keturi uteniškiai – Eimantas Žičkus, Dalius Neliupšis, Eivinas Nagurka ir Matas Sirgėdas. Lietuviai laimėjo finale prieš Ukrainos rinktinę pirmąją vietą ir iškovojo galimybę kovoti atrankos turnyre dėl patekimo į Europos čempionatą. 
 2019 metais Lietuvos vyrų beisbolo rinktinei Europos beisbolo čempionato kvalifikaciniame turnyre, Lietuvoje, Utenoje dėl patekimo į Europos čempionatą ir į atranką dėl Tokijo olimpiados žaidynių atstovavo penki uteniškiai – Eimantas Žičkus, Dalius Neliupšis, Justas Sadaunikas, Matas Sirgėdas ir Eivinas Nagurka. Atrankos turnyras iki dviejų pergalių prieš Izraelio rinktinę buvo pralaimėtas.
 2020 metais Lietuvos „Beisbolas 5“ rinktinei Europos „Beisbolas 5“ čempionate, Vilniuje atstovavo trys uteniškiai – Eimantas Žičkus (vyr. treneris), Lukas Sirgėdas ir Tomas Ramelis. Lietuvos rinktinė finale nusileido Prancūzijos rinktinei ir užemė antrąją vietą, be to iškovojo kelialapį į pasaulio „Beisbolas 5“ čempionatą Meksikoje.
 2021 metais Lietuvos vyrų beisbolo rinktinei Europos beisbolo čempionato kvalifikaciniame turnyre, Utenoje atstovavo penki uteniškiai – Eimantas Žičkus, Dalius Neliupšis, Matas Sirgėdas, Eivinas Nagurka ir Mantas Aidukas. Lietuviai finalinėse rungtynėse nusileido Graikijos rinktinei ir užemė antrąją vietą.
 2022 metais Lietuvos vyrų beisbolo rinktinei Europos beisbolo čempionato kvalifikaciniame turnyre, Utenoje atstovavo penki uteniškiai – Eimantas Žičkus, Lukas, Matas Sirgėdai, Mantas Aidukas ir Justas Sadaunikas. Lietuviai finalinėse rungtynėse nusileido Šveicarijos rinktinei ir užemė antrąją vietą. Viso turnyro geriausiu atmušėju pagal AVG atmušimo rodiklį tapo uteniškis Lukas Sirgėdas.
 2022 metais Pasaulio „Beisbolas 5“ taurėje Lietuvos beisbolo5 rinktinės vyr. treneris Eimantas Žičkus. Lietuvos rinktinė užėmė 11 vietą.
 2023 metais Lietuvos U18 beisbolo rinktinei Europos beisbolo čempionato kvalifikaciniame turnyre, Šveicarijoje atstovavo vienas uteniškis - Kristupas Vansevičius. Lietuviai finalo rungtynėse nusileido Švedijos rinktinei ir užėmė antrąją vietą.

Kita veikla 
Utenos „Titanai“ aktyvūs ne tik beisbolo aikštėse, tačiau dalyvauja ir įvairiuose konkursuose, projektuose bei edukacinėse veiklose.
 2019 m. vasario mėn. Utenos „Titanai“ treneris Eimantas Žičkus buvo pakviestas pamokyti žaisti beisbolo, vaikų darželyje „Varpelis".
 2020 m. rugsėjo mėn. Utenos beisbolininkai dalyvavo „LRT Plius“ sportinėje laidoje „Į sveikatą!“
 2020 m. birželio mėn. bendradarbiaujant su asociacija „Tikslus sportas“, vasaros vaikų stovyklos „Sporto vasara“ metu vykdė edukacinę beisbolo veiklą.
 2021 m. vasario mėn. dalyvavo „LTeam“ organizuotame „#ŽiemosFestivalis2021“ kūrybiškumo konkurse.
 2021 m. vykdė šešių epizodų YouTube projektą – „TitanaiTV“.
 2021 m. liepos mėn. bendradarbiaujant su asociacija „Tikslus sportas“, vasaros vaikų stovyklos „Sporto vasara“ metu vykdė edukacinę beisbolo veiklą.
 2022 m. gegužės mėn. dalyvavo Lietuvos pašto organizuotame konkurse „Miesto simbolis“.
 2022 m. liepos mėn. dalyvavo „RLgym“ organizuotoje beisbolo edukacinėje veikloje, vasaros vaikų stovykloje.
 2023 m. birželio mėn. dalyvavo Balžeko teniso akademijos organizuotoje vasaros vaikų stovykloje, kurioje supažindino vaikus su beisbolo sporto šaka.

Šaltiniai 
 https://sportas24.lt/top1/utenos-titanu-beisbolininkai-grizta-i-stadiona-hipodrome/?fbclid=IwAR3sHAERHuGkq7zNAdSps2mlmEVx6nEliVZU1_b1dDP8KtthtUqqiX6T1jQ
 https://www.lrt.lt/naujienos/sportas/10/1079054/europos-beisbolo-elito-slenksti-perzengti-siekianti-lietuvos-rinktine-isvenge-benames-likimo?fbclid=IwAR2TcYqdMAdFbWvchXMKG8Jv24X27yvixPIIhe-m_cFHDZt-JehUvxiI758
 http://www.eurotopteam.com/baseball/EN/club.php
 https://www.15min.lt/sportas/naujiena/kita/europos-beisbolo-cempionato-b-diviziono-finalas-lietuva-rusija-26-832824?fbclid=IwAR2bROLsNNEElQIcKkkuyJaNzijt2TLLeQbi9jMpS2jS_U0GGspbKLaGFTQ
 https://www.sportas.lt/naujiena/238926/bk-vilniaus-beisbolininkai-iskovojo-lietuvos-cempionato-bronzos-medalius
 https://beisbolas.lt/wp-content/uploads/2020/06/2018_VYRAI_galutiniai-var%C5%BEybu-rezultatai.pdf
 https://www.beisbolas.lt/lietuvos-cempionatai/beisbolas/
 https://www.mystatsonline.com/ballsports/visitor/league/home/home.aspx?IDLeague=61046
 https://www.15min.lt/sportas/naujiena/kita/lietuvos-beisbolo-asociacija-paskelbe-metu-geriausius-26-1615298?fbclid=IwAR1MFJ7eo388uhuBzmiwnYi18TWjTAQi-QfSku5ccCmCX3rMNCs_B3M41XQ
 https://www.sportas.lt/m/naujiena/463941/lietuvos-beisbolo-cempionato-finalo-serija-prasidejo-dviem-vilnieciu-pergalemis?fbclid=IwAR0G8rhbg5fmdsgctfgtAFtv2nO44Cw1yck8I-pK2SIZJpBmSI3AFxvHHLM
 https://www.beisbolas.lt/2022-metu-lietuvos-beisbolo-cempionato-geriausi/
 https://www.sportas.lt/m/naujiena/283749/utenos-titanai-pirma-karta-tapo-lietuvos-beisbolo-cempionais?fbclid=IwAR1tQ2oAlSzbdQb-rA3iFImhduIjEuppn4acNVI9G3cHJ4clsUB-PFS-4R4
 https://www.sportas.lt/naujiena/277885/utenos-titanai-po-pratesimo-pralaimejo-beisbolo-trileri-bulgarijoje?fbclid=IwAR27I8eCVq6IzSxnnQF25NXIrSFZ0rrnhVk2GSF1qlCpKPYzOpR9IQrjX20
 https://www.sportas.lt/naujiena/484098/titanai-lietuvos-beisbolo-taures-turnyre-uzeme-ketvirta-vieta-triumfavo-vilnieciai

Nuorodos 

 Oficiali komandos Youtube paskyra
 Oficiali komandos Facebook paskyra
 Oficiali komandos Instagram paskyra
 Beisbolas.lt